Сыктывдін район

**Сыктывдін район** () – веськӧтлан юкӧт Коми Республикаын; республикалӧн 15 районісь ӧтік.

Веськӧтлан шӧрин – Выльгорт посадын. Выльгортсянь Сыктывкарӧдз 7 км ылына.

Районыс аркмӧтӧм 1929 июль 15 лунӧ. 

## География
Сыктывдін районыс 7404,7 км² ыжда (Коми Республика мувывторись 1,8 %). Куйлӧ республика лунвыв-рытвылын. Межаасьӧ Емдін да Емва районнэзкӧт ойвылын, Кӧрткерӧс районкӧт асыввылын, Койгорт районкӧт лунвылын да Сыктыв районкӧт и Кардор лапӧвкӧт рытвылын. Сыктывдін район пытшкын куйлӧ Сыктывкар каркытш ӧтлаын республика канкарыскӧт.

Районсӧ лӧсьӧтӧмась Сыктыв ю уссёын (*Сыктыв дінын*), мыйсянь и аркмс сылӧн нимыс. Медыдджыт ю Сыктывдін районас – Эжва, кӧда вуджӧ районсӧ параллель нёжӧн да кӧдаӧ Сыктылыс и усьӧ. Мӧдік юэз: Пожӧг, Кылтымъю, Лопъю, Нювчим.
  
Мувевдӧрыс – некрут мыссэза волькытін, кӧдӧ торйӧтӧны ю оллез. Юэз коласын мувевдӧрыс пӧшти волькыт. 

Мусиннэз адзвывсяӧсь, шаргунаӧсь нето нюрвыв шаргунаӧсь. 

Вӧрыс – кӧзъяин да пожумаин, кыдз, ловпу да пипу сора. 
 
Колана шедтассэз: кирпич сёйез, лыа, кӧдза, мергель, мукӧдлаын пантасьлӧны титан да кӧрт.
 
## История
XIX векын Сыктывдін му пырлӧма Вӧлӧгда губерняӧ, Сыктывдін да Яренск уезддэзас. Район татчӧ аркмӧтӧмась 1929 годӧ, июль 15 лунӧ.

## Отир
Олӧны Сыктывдін районын 24,6 сюрс морт. Ны коласын 51,8 % комиӧсь, 39,5 % рочӧсь, 3,1 % украинса, 1,1 % немеччез ja 0,8 % беларуссэз.

## Веськӧтлӧм

Район вылын юралісьыс – Рудольф Артур Альбертович. Веськӧтланыслӧн адрес: 168220, Сыктывдін район, Выльгорт посад, Домна Каликова туй, 62. Факсыс (82130) 710-42. Районісь Сӧветын медыджыт – Шкодник Александр Михайлович.
 
## Янсалӧм

Сыктывдін районын 13 посадму.

## Оланіннэз

Сыктывдін районын ӧні 49 оланін: 10 посад, посадчужӧма 13 посёлок, 26 грезд.

## Экономика

Cыктывдін – Коми республикаын медгырись район му-видз уджалӧм сьӧрті. Республиаись 89,4% пода яй, 87,6 % курӧг яй, 75,9% курӧг кольть, 44,5% картов, 85,9% гына кӧмкӧт лэдзӧны татӧн. Эм 5 совхоз, 3 му-видз уджалан кооператив, 2 кайфабрика.

Районас уджалӧ валёнки гындан фабрика (сысся республикаын сэтшӧммез абуӧсь), быд во татӧн лэдзӧны 83 сюрс гоз валёнкиез. 

Вӧр районыс ыджыт озырвын (богатство), муыс 85 % вылӧ вӧрсялӧм, быдтан вӧрыс 65 сюрс м3. Вӧр лэдзӧмын медыжыт уджаиннэз: «Яснӧглеспром» да «Лесозаготовительнӧй компания». Нысся районас заптӧны вӧр и мӧдік фирмаэз: ООО «Лузалес», ООО «Севлеспил» да ОАО «Монди Сыктывкарса ЛПК».
 
Быдсӧн районын 360-ся унажык уджаин да аркмӧтӧмин. Медыджытӧсь ны коласын:

* ОАО «Птицефабрика “Зеленецкӧй”»	
* ООО «Сыктывкарса птицефабрика»	
* ГУ РК «Сыктывдінса лесничество»	
* ООО «Сыктывдінса коммунальнӧй системаяс»	
* ООО «Сыктывдінсервис»	
* ЗАО «Пажгинскӧй торговӧй предприятие»	
* ОАО «Выльгортса сапӧггындан фабрика»	
* ПО «Сыктывдін»	
* ООО «Пажга»	
* ООО «Нювчим»	
* СПК «Палевицы»	
* ООО «Сигма»	
* ООО «Яснӧглеспром»	
* ООО «Лесозаготовительнӧй компания»	
* ООО «Сыктывкарса промышленнӧй комбинат»	
* ООО «Мебельнӧй фабрика “Север”»	
* Шойччисян база «Зеленецкӧй Альпаяс»	
* ООО «Комзем»	

Дзоньталӧны да обикодитӧны олан керкуэз асторья уджаиннэз: ООО «Шнагундай», ООО «Благоустройство», ООО «Техжилцентр».

Туйезлӧн ӧтласа кузя Сыктывдін районас 359 км.

## Культура
Сыктывдін районас эм 19 клуб, 20 библиотека, куим музей, районісь культура керку, чужанвужья культураэз сьӧрті шӧрин, отир киподтуй сьӧрті «Зарань» нима шӧрин, кужӧттэз сьӧрті кык школа, музыкаӧ велӧтан школа да киподтуйӧ велӧтан школа. 

Районын уджалӧны 15 школа, ны коласын 11 шӧрӧт, кык подвыв да кык пондӧтчан. Сэсся эмӧсь сӧдтӧт велӧтан куим шӧрин, 21 сад-ясли да кык интернат . 
 

## Спорт
Район му вылын куйлӧ республикаись медыджыт стадион (Раиса Сметанина нима). Татӧн чулӧтлӧны лямпаэзӧн котрасьӧм кузя канмуись да йӧзколасісь турниррез 

## Гора нима отир

* Жаков Палалей Кале – гижись да философ
* Налимов Семён Иванович – музыка орсаннэз керись

## Ыстісяннэз


## Ӧшмӧссэз

* Сыктывдін районісь веськӧтланлӧн сайт
* Коми Республикаись веськӧтланлӧн сайт
* Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3
* Жеребцов И. Л. Где ты живёшь: Населённые пункты Республики Коми. — Сыктывкар: 2000.
* Историко-культурный атлас Республики Коми. — М: Дрофа, 1997. ISBN 5-287-00027-8
* Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5